**EVALUAREA NAȚIONALĂ PENTRU ABSOLVENȚII CLASEI a VIII-a**

**Anul școlar 2020 – 2021**

**Limba și literatura română**

**Test de antrenament**

**• Toate subiectele sunt obligatorii.**

**• Se acordă zece puncte din oficiu.**

**• Timpul de lucru efectiv este de două ore.**

**SUBIECTUL I (70 de puncte)**

**Citește fiecare dintre textele de mai jos pentru a putea răspunde la cerințele formulate.**

**Textul 1**

,,Pentru dumneaei nu mai are niciun preț viața asta. De privește cu ochii mici, ca două capete de viespe, în lume, vede lumea spălăcită, cum ar fi o măsăriță\* ce-a fost albastră odată, dar acum nu mai are nicio culoare. Se și uită dumneaei încruntată la oameni, cu un dispreț rece, ce-l arată câteodată și prin ridicarea buzelor. Trece, în casă, de la vatră\*\* pe laviță, apoi merge iar la vatră, fără s-o întrebe cineva ce are. Nici că are dumneaei ceva, numai i se urăște, că n-are nicio treabă. Pe-afară, într-un pui de ger de să-i facă nasul vânăt în două clipe, nu cutează să iasă. Mai strânge tăciunii de pe vatră, ia chiar în palmă jarul împrăștiat, fără s-o ardă, și-l aruncă în sobă. […] Mai aude și greu, pe lângă alt năcaz, și are doi obraji mâncați de strâmbuțele și părăiașele bătrâneții, de să fi apucat pe drumurile acelea o furnică, ar fi rătăcit ca printr-un labirint. O bărbiță ascuțită și-o gură curat ca de pungă ce-o desfaci cât țin baierile. […]

Când se-apropie însă Crăciunul, mai are și bunica ceva rost la casă. Că ceilalți ai casei au de lucru. Cine să steie-n toate sările să-i învețe colinde pe copii? Bunica Iova, că și-așa n-are cu ce-și omorî vremea.

Și mai era ceva. În întunerecul din casă, - numai focul în cuptor, - nepoții nu o văd pe bunica, ci-i aud glasul tainic, ca și când ar veni de după cuptor.

* Pe mine să mă-nveți o colindă frumoasă.
* Și pe mine, bunico.
* Pe mine, știi, aia cu <<doi boieri bogați>>.
* Pe mine aia cu <<mielu grasu, mielu frumosu>>.

Numai cel mic se oprea la aceleași cuvinte:

* Pe mine... pe mine...
* Pe tine te-nvață bunica aia cu <<doi oameni bătrâni>>!

Bunica știe cuvintele, dar n-o mai ajută glasul să spuie cumu-i legea și melodia. Că începe

încet, pe nas, cu gura aproape închisă, de ți se pare că, într-adevăr, glasul vine nu numai de după cuptor, ci și dintr-altă lume, adus de un vânt încet și slab.”

(Ion Agârbiceanu, *Bunica Iova*)

\**măsăriță*- față de masă

\*\**vatră*- partea cuptorului unde se face focul; (în vechile case țărănești) suprafață plană care prelungește cuptorul în afară și pe care se poate sta sau dormi

**Textul 2**

,,În 1991, Organizaţia Naţiunilor Unite consacra ziua de 1 octombrie drept una internaţională a persoanelor în vârstă.

Adunarea Generală a ONU adopta rezoluţia 46/9, ale cărei principii consacră dreptul celei de-a 3-a generaţii la hrană, condiţii de locuit şi îngrijire medicală, libertatea de a decide asupra vieţii personale şi profesionale, dreptul de a se exprima şi de a participa în activităţi sociale după pensionare, precum şi accesul la oportunităţi de învăţare adecvate vârstei.

La nivel european, sărbătoarea are menirea de a sensibiliza opinia publică şi autorităţile ţărilor membre asupra faptului că speranţa de viaţă a cetăţenilor europeni este în continuă creştere şi că, în acelaşi timp, aceştia îmbătrânesc în condiţii mai bune de sănătate – oportunităţi pe care societatea ar trebui să le valorifice.

Principiile ONU şi obiectivele Planului Internaţional de Acţiune privind Îmbătrânirea sunt dezvoltate de Uniunea Europeană într-un registru adaptat tendinţelor demografice actuale, punându-se accentul pe îmbătrânirea activă, prin care persoanele vârstnice sunt încurajate să rămână, cât mai mult timp posibil, în câmpul muncii pentru a-şi împărtăşi bogata experienţă profesională şi de viaţă, să joace în continuare un rol activ în societate, în comunitate şi în propria familie, să ducă o viaţă cât mai sănătoasă şi împlinită.

În plus, într-o societate în care numărul persoanelor vârstnice este în creştere continuă, îmbătrânirea activă este direct corelată cu solidaritatea dintre generaţii.

Guvernele lumii au datoria de a crea condiţiile favorabile îmbătrânirii active şi asigurării unui mod de viaţă autonom, prin asigurarea pensiilor, menţinerea lucrătorilor vârstnici pe piaţa muncii, acordarea unor servicii medicale, de îngrijire şi asistenţă socială echitabile şi de calitate, încurajarea învăţării pe tot parcursul vieţii, sprijinirea implicării în activităţi de voluntariat, adaptarea locuinţelor la nevoile persoanelor vârstnice, crearea unui mediu de viaţă prietenos şi facilitarea accesului la utilizarea tehnologiilor informatice.”

(*https.//www.europafm.ro*)

**A.**

**1.** Notează două sintagme care se referă la însușiri fizice ale bunicii Iova. **2 puncte**

**2.** Scrie în casetă litera corespunzătoare răspunsului corect, valorificând informațiile din textul 1.

Bunica Iova știe cuvintele colindelor, dar nu o mai ajută

a) memoria.

b) nepoții.

c) judecata.

d) glasul.

Răspunsul corect:  **2 puncte**

**3.** Scrie în casetă litera corespunzătoare răspunsului corect, valorificând informațiile din textul 2.

Rezoluţia 46/9 adoptată de ONU se referă la drepturi ale

a) copiilor.

b) oricui.

c) celei de a 3-a generații.

d) tinerilor.

Răspunsul corect:  **2 puncte**

**4.** Scrie în casetă litera corespunzătoare răspunsului corect, valorificând informațiile din textul 2.

Persoanele vârstnice ar trebui să aibă un rol activ

a) în familie și în societate.

b) în societate, în comunitate şi în propria familie.

c) în comunitate.

d) în societate și în comunitate.

Răspunsul corect:  **2 puncte**

**5.** Notează „X” în dreptul fiecărui enunț pentru a stabili corectitudinea sau incorectitudinea acestuia, bazându-te pe informațiile din cele două texte. **6 puncte**

|  |  |  |
| --- | --- | --- |
| **ENUNȚUL** | **CORECT** | **INCORECT** |
| Bunica Iova avea multe de făcut în casă. |  |  |
| Nepoții nu o văd pe bunica din pricina întunericului din casă. |  |  |
| Chiar și cel mic învață un colind. |  |  |
| Ziua internaţională a persoanelor vârstnice se marchează, în fiecare an, la 1 octombrie. |  |  |
| Vârstnicilor nu li se asigură accesul la activități de învățare. |  |  |
| Uniunea Europeană se implică în acțiunile privind îmbătrânirea. |  |  |

**6.** Menționează, în câte un enunț, tiparul textual identificat în fiecare dintre fragmentele de mai jos. **6 puncte**

a*)Mai aude și greu, pe lângă alt năcaz, și are doi obraji mâncați de strâmbuțele și părăiașele bătrâneții, de să fi apucat pe drumurile acelea o furnică, ar fi rătăcit ca printr-un labirint.*

b) *La nivel european, sărbătoarea are menirea de a sensibiliza opinia publică şi autorităţile ţărilor membre asupra faptului că speranţa de viaţă a cetăţenilor europeni este în continuă creştere şi că, în acelaşi timp, aceştia îmbătrânesc în condiţii mai bune de sănătate – oportunităţi pe care societatea ar trebui să le valorifice.*

**7.** Precizează, în cel puțin 30 de cuvinte, o legătură care se poate stabili, la nivelul conținutului, între fragmentul din opera literară *Bunica Iova* de Ion Agârbiceanu și fragmentul preluat de pe *https.//www.europafm.ro*. **6 puncte**

|  |
| --- |
|  |
|  |
|  |
|  |
|  |
|  |
|  |
|  |
|  |
|  |

**8.** Crezi că este important ca persoanele vârstnice să ducă o viață cât mai activă? Justifică-ți răspunsul în 50-80 de cuvinte, valorificând textul 2. **6 puncte**

|  |
| --- |
|  |
|  |
|  |
|  |
|  |
|  |
|  |
|  |
|  |
| |  | | --- | |  | |  | |  | |  | |

**9.** Asociază fragmentul din opera literară *Bunica Iova* de Ion Agârbiceanu cu un alt text literar studiat la clasă sau citit ca lectură suplimentară, prezentând, în 50 – 100 de cuvinte, o asemănare și o deosebire dintre ele. **6 puncte**

|  |
| --- |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |

**B.**

**1.** Scrie în casetă litera corespunzătoare răspunsului corect.

Conțin diftong toate cuvintele din seria

a) ,,aud”, ,,numai”.

b) ,,melodia”, ,,știe”.

c) ,,viespe”, ,,viaţa”.

d) ,,era”, ,,împrăștiat”.

Răspunsul corect:  **2 puncte**

**2.** Scrie în casetă litera corespunzătoare răspunsului corect.

Sunt formate prin derivare toate cuvintele din seria

a) ,, drumurile”, ,,bărbiță”.

b) ,,laviță”, ,,viața”.

c) ,,bătrâneţii”, ,,tainic”.

d) ,,numai”, ,,dumneaei”.

Răspunsul corect:  **2 puncte**

**3.**  Alcătuiește câte un enunț în care să ilustrezi alte două sensuri ale cuvântului subliniat în enunțul *Pe mine să mă-nveți o colindă frumoasă.* **4 puncte**

**4.** Transcrie, din fragmentul de mai jos, trei substantive aflate în cazuri diferite, pe care le vei preciza.

*Guvernele lumii au datoria de a crea condiţiile favorabile îmbătrânirii active şi asigurării unui mod de viaţă autonom.* **6 puncte**

**5.** Transcrie propoziția subordonată din enunțul următor și precizează felul ei.

*În plus, într-o societate* *în care numărul persoanelor vârstnice este în creştere continuă, îmbătrânirea activă este direct corelată cu solidaritatea dintre generaţii.* **6 puncte**

|  |
| --- |
|  |
|  |
|  |

**6.** Alcătuiește un enunț asertiv în care substantivul *bunica* să îndeplinească funcția sintactică de nume predicativ (a) și un enunț interogativ, în care același substantiv să aibă funcția sintactică de complement indirect (b). **6 puncte**

**a)**

**b)**

**7.** Rescrie corect enunțul următor:

*Fiincă era ziua bunici lui Matei, ai noștrii s-a gândit să-i cumpere cinsprezece trandafiri galbeni, ștind cât de mult îi plac aceste flori.*  **6 puncte**

|  |
| --- |
|  |
|  |
|  |

**SUBIECTUL al II-lea (20 de puncte)**

Scrie o compunere de minimum 150 de cuvinte, în care să o caracterizezi pe bunica, personajul din textul 1.

În compunerea ta, trebuie:

* să menționezi două trăsături ale personajului;
* să ilustrezi două modalități de caracterizare diferite, prin câte o secvență comentată;
* să corelezi o valoare transmisă prin acest personaj cu una importantă pentru tine, justificându-ți răspunsul.

**Punctajul pentru compunere se acordă astfel:**

* conținutul compunerii – 12 puncte
* redactarea compunerii – 8 puncte (marcarea corectă a paragrafelor – 1 punct; coerența textului – 1 punct; proprietatea termenilor folosiți – 1 punct; corectitudine gramaticală – 1 punct; claritatea exprimării ideilor – 1 punct; respectarea normelor de ortografie – 1 punct; respectarea normelor de punctuație – 1 punct; lizibilitate – 1 punct).

**Notă!** Punctajul pentru redactare se acordă doar în cazul în care compunerea are minimum 150 de cuvinte și dezvoltă subiectul propus.

|  |
| --- |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |

**EVALUAREA NAŢIONALĂ PENTRU ABSOLVENŢII CLASEI A VIII-A**

**Anul școlar 2020 – 2021**

**Limba şi literatura română**

**Test de antrenament**

**BAREM DE EVALUARE ȘI DE NOTARE**

* Se punctează orice modalitate de rezolvare corectă a cerințelor.
* Nu se acordă punctaje intermediare, altele decât cele precizate explicit în barem.
* Se acordă zece puncte din oficiu. Punctajul total este de 100 de puncte. Nota finală se calculează prin împărțirea la zece a punctajului total acordat pentru lucrare .

**SUBIECTUL I (70 de puncte)**

**A.**

**1.** câte 1 punct pentru transcrierea, din textul 1, a oricăror două sintagme care se referă la însușiri fizice ale bunicii(de exemplu: „are doi obraji mâncați de strâmbuțele și părăiașele bătrâneții”,

„O bărbiță ascuțită” etc.) **2 x 1 punct = 2 puncte**

**2.** scrierea literei corespunzătoare răspunsului corect: **d 2 puncte**

**3.** scrierea literei corespunzătoare răspunsului corect: **c 2 puncte**

**4.** scrierea literei corespunzătoare răspunsului corect: **b 2 puncte**

**5.** câte 1 punct pentru stabilirea corectitudinii/incorectitudinii fiecăruia dintre enunțuri; notarea a două variante de răspuns pentru un enunț – 0 puncte **6 x 1 punct** = **6 puncte**

|  |  |  |
| --- | --- | --- |
| **ENUNȚUL** | **CORECT** | **INCORECT** |
| Bunica Iova avea multe de făcut în casă. |  | X |
| Nepoții nu o văd pe bunica din pricina întunericului din casă. | X |  |
| Chiar și cel mic învață un colind. | X |  |
| Ziua internaţională a persoanelor vârstnice se marchează, în fiecare an, la 1 octombrie. | X |  |
| Vârstnicilor nu li se asigură accesul la activități de învățare. |  | X |
| Uniunea Europeană se implică în acțiunile privind îmbătrânirea. | X |  |

**6.** – câte 2 puncte pentru menționarea tiparului textual identificat în fiecare dintre fragmentele date: a) descriptiv; b) explicativ **2 x 2 puncte = 4 puncte**

– câte 1 punct pentru formularea fiecărui răspuns în enunț **2 x 1 punct = 2 puncte**

**7.** – precizarea unei legături, la nivelul conținutului, care se poate stabili între cele două texte date (de exemplu: *persoanele vârstnice, grija pentru cei din jurul nostru* etc.*)* **2 puncte**

– prezentarea legăturii: prezentare adecvată – 2 puncte; încercare de prezentare – 1 punct; lipsa prezentării – 0 puncte **2 puncte**

– respectarea normelor de ortografie și de punctuație (0 – 1 greșeli – 1 punct; 2 sau mai multe greșeli – 0 puncte) **1 punct**

– respectarea numărului minim de cuvinte **1 punct**

**8.** – menționarea răspunsului la întrebarea dată **1 punct**

– motivarea răspunsului menționat: nuanțat și adecvat, cu valorificarea textului indicat – 3 puncte; schematic, cu valorificarea textului indicat – 2 puncte; tendință de generalizare, încercare de motivare, lipsa de valorificare a textului indicat – 1 punct; lipsa motivării – 0 puncte **3 puncte**

– respectarea normelor de ortografie și de punctuație (0 – 1 greșeli – 1 punct; 2 sau mai multe greșeli – 0 puncte) **1 punct**

– încadrarea în numărul de cuvinte indicat **1 punct**

Notă! Nu este necesară formularea unei concluzii sau utilizarea conectorilor de tipul „în primul rând”, „în al doilea rând” etc.

**9.** – precizarea unui alt text literar asociat textului *Bunica Iova* de Ion Agârbiceanu **1 punct**

– câte două puncte pentru prezentarea asemănării și a deosebirii: adecvat și nuanțat – 2 puncte; simpla precizare a asemănării/a deosebirii – 1 punct; lipsa precizării – 0 puncte **2 x 2 puncte = 4 puncte**

– respectarea normelor de ortografie, de punctuație și a numărului de cuvinte indicat (0 – 1 greșeli – 1 punct; 2 sau mai multe greșeli sau nerespectarea numărului de cuvinte – 0 puncte) **1 punct**

**B.**

**1.** scrierea literei corespunzătoare răspunsului corect: **c 2 puncte**

**2.** scrierea literei corespunzătoare răspunsului corect: **c 2 puncte**

**3.** – câte 1 punct pentru alcătuirea fiecărui enunț prin care se ilustrează alte două sensuri ale cuvântului indicat (de exemplu*: Bunicul a lucrat în câteva mine de cărbuni.*; *Am cumpărat de la librărie două mine pentru pixul meu cel vechi.* etc.) **2 x 1 punct = 2 puncte**

– câte 1 punct pentru corectitudinea logică și gramaticală a fiecărui enunț **2 x 1 punct = 2 puncte**

**4.** – câte 1 punct pentru transcrierea a trei substantive în cazuri diferite (de exemplu: „Guvernele”, „lumii”, „îmbătrânirii”etc.) **3 x 1 punct = 3 puncte**

– câte 1 punct pentru precizarea cazului fiecărui substantiv (de exemplu: „Guvernele” – nominativ, „lumii” – genitiv, „îmbătrânirii” – dativ etc.) **3 x 1 punct = 3 puncte**

**5.** – transcrierea propoziției subordonate: „ *în care numărul persoanelor vârstnice este în creştere continuă*” **3 puncte**

– precizarea felului subordonatei: atributivă **3 puncte**

**6.** – câte 1 punct pentru respectarea tipului de enunț cerut: enunț asertiv (de exemplu: *Mia este bunica mea preferată.*) și un enunț interogativ (de exemplu: *Îi pregătim bunicii o petrecere?*)

**2 x 1 punct = 2 puncte**

– câte 1 punct pentru alcătuirea unui enunț în care substantivul „bunica” să îndeplinească funcția sintactică de nume predicativ (de exemplu: *Mia este bunica mea preferată.*) și a unui enunț în care același substantiv să îndeplinească funcția sintactică de complement indirect (de exemplu: *Îi pregătim bunicii o petrecere?*) **2 x 1 punct = 2 puncte**

– câte 1 punct pentru corectitudinea logică și gramaticală a fiecărui enunț **2 x 1 punct = 2 puncte**

**7.**  rescrierea corectă a enunțului dat (*Fiindcă era ziua bunicii lui Matei, ai noștri s-au gândit să-i cumpere cincisprezece trandafiri galbeni, știind cât de mult îi plac aceste flori.*): 0 greșeli – 6 puncte; 1 greșeală – 5 puncte; 2 greșeli – 4 puncte; 3 greșeli – 3 puncte; 4 greșeli – 2 puncte; 5 greșeli – 1 punct; 6 sau mai multe greșeli – 0 puncte **6 puncte**

Notă! În evaluarea răspunsului se va ține cont de scrierea corectă a enunțului dat, întrucât în rescrierea acestuia elevul poate face și alte greșeli.

**SUBIECTUL AL II-LEA (20 de puncte)**

**Conținutul compunerii – 12 puncte**

− câte 2 puncte pentru menționarea oricăror două trăsături ale personajului indicat

**2 x 2 puncte = 4 puncte**

− câte 3 puncte pentru ilustrarea a două modalităţi de caracterizare a personajului, prin câte o secvență comentată **2 x 3 puncte = 6 puncte**

• câte 1 punct pentru numirea oricăror două modalităţi de caracterizare a personajului, utilizate în text – 2 x 1 punct = 2 puncte

• câte 1 punct pentru ilustrarea fiecărei modalităţi de caracterizare menționate, prin câte un exemplu/o secvență – 2 x 1 punct = 2 puncte

• câte 1 punct pentru comentarea fiecărei secvențe date: comentare adecvată – 1 punct; încercare de comentare, lipsa comentării secvenței – 0 puncte – 2 x 1 punct = 2 puncte

− corelarea unei valori transmise prin personaj cu o valoare importantă pentru elev **2 puncte**

• precizarea unei valori comune – 1 punct; lipsa menționării unei valori – 0 puncte

• justificarea răspunsului – 1 punct; lipsa justificării – 0 puncte

**Redactarea compunerii – 8 puncte**

– marcarea corectă a paragrafelor **1 punct**

– coerența textului: în totalitate – 1 punct; parțial – 0 puncte **1 punct**

– proprietatea termenilor folosiți: în totalitate – 1 punct; parțial – 0 puncte **1 punct**

– corectitudinea gramaticală: în totalitate – 1 punct; parțial – 0 puncte **1 punct**

– claritatea exprimării ideilor: în totalitate – 1 punct; parțial – 0 puncte **1 punct**

– respectarea normelor de ortografie: 0 – 1 greșeli – 1 punct; 2 sau mai multe greșeli – 0 puncte

**1 punct**

– respectarea normelor de punctuație: 0 – 1 greșeli – 1 punct; 2 sau mai multe greșeli – 0 puncte

**1 punct**

– lizibilitate **1 punct**

Notă! În redactarea compunerii, nu se va trece un titlu.

**Notă! Punctajul pentru redactare se acordă doar în cazul în care compunerea are minimum 150 de cuvinte și dezvoltă subiectul propus.**